เรื่องร้องเรียน: อ้างถึง เมื่อวันที่ 28 พฤษภาคม 2566 เวลา 10.23 น. ได้มีการร้องเรียนไปในเพจ Traffy Fondue เกี่ยวกับการศึกษาและการดูแลเด็กของโรงเรียนวัดชัยพฤกษมาลา เขตตลิ่งชัน กทม. ทางผอ.และคณะครูได้ทำการชี้แจงและอธิบายในส่วนที่ทางผู้ปกครองคับข้องใจ ต้นเหตุเกิดจากการขาดการสื่อสารระหว่างคุณครูกับผู้ปกครองไม่เคยได้มีการพูดคุยเกี่ยวกับการเรียนการสอนมาก่อน จึงทำให้เข้าใจกันคนละอย่าง เช่นเรื่อง 1.การติดกล้องวงจรปิดในห้องเรียนทางโรงเรียนแจ้งว่าโรงเรียนมีการติดกล้องวงจรปิดรอบๆโรงเรียนแล้ว ส่วนในห้องเรียนกำลังทำเรื่องของบประมาณกับทางส่วนกลาง 2.เรื่องอุปกรณ์การเรียนและหนังสือแบบเรียน ทางครูผู้สอนนักเรียนการศึกษาพิเศษได้มีการชี้แจงรายละเอียดกับผู้ปกครองว่าเด็กพิเศษจะมีวิธีการสอนคนละรูปแบบกับเด็กปกติจะใช้อุปกรณ์หรือแบบเรียนสำหรับเด็กพิเศษ คุณครูจะมีการให้เด็กทำงานในห้องเรียน มีบางทีจะมีการบ้านมาให้ทำที่บ้านบ้าง ส่วนอุปกรณ์การเรียนทางโรงเรียนได้มีการจัดอุปกรณ์ให้เช่นกันแต่จะให้เอาไว้ที่โรงเรียนเพราะส่วนใหญ่เด็กจะทำงานที่โรงเรีบนมากกว่าที่บ้าน 3.ผอ.ได้มีการชี้แจงวางแผนอธิบายให้ฟังว่าไม่ได้มีการเพิกเฉยกับนักเรียนส่วนที่แจ้งว่าผอ.ไม่สนใจเด็กพิเศษทางผู้ปกครองไม่รู้การทำงานทางโรงเรียนมีการวางแผนกับเด็กนักเรียนยังไง 4.เรื่องที่มีการถามจากครูการศึกษาพิเศษว่ามีโอกาสจะให้เด็กไปเรียนโรงเรียนเฉพาะทางบ้างไหม ได้รับการอธิบายจากครูว่าเป็นการถามเผื่อทางผู้ปกครองจะมีการวางแผนไว้ให้เด็กไม่ได้มีเจตนาที่จะไล่เด็กให้ไปเรียนที่อื่นตอนแรกทางผู้ปกครองตกใจและได้คิดไปต่างๆนาๆเข้าใจในเจตนาของครูผิดไปซึ่งจริงๆแล้วทางครูการศึกษาพิเศษได้มีการปรับวางแผนการเรียนให้กับเด็กและได้อธิบายทำความเข้าใจให้ผู้ปกครองทราบเป็นที่เรียบร้อย   ต้องขอโทษผอ.และครูการศึกษาพิเศษ สำหรับการเข้าใจผิดในครั้งนี้ หลังจากที่ได้รับการแก้ไขได้เรียนตามหลักสูตรที่ได้มีการจัดรูปแบบใหม่คือ การเรียนร่วม ได้รับการดูแลเอาใจใส่จาก ผู้บริหาร คณะครู เจ้าหน้าที่ทุกท่านในโรงเรียนวัดชัยพฤกษมาลา ทำให้เด็กมีการพัฒนาไปในทางที่ดีและอยากมาโรงเรียนมากขึ้น ทางผู้ปกครองขอขอบคุณ คณะผู้บริหาร คณะครู เจ้าหน้าที่ โรงเรียนวัดชัยพฤกษมาลา ทุกๆท่านมากๆค่ะ
การดำเนินการของเจ้าหน้าที่: สำนักงานเขตตลิ่งชันขอขอบคุณสำหรับการให้ข้อมูลเพิ่มเติมของท่าน โดยฝ่ายการศึกษาได้แจ้งผู้อำนวยการสถานศึกษาโรงเรียนชัยพฤกษมาลา (นนทสิริราษฎร์บำเพ็ญ) ทราบเรียบร้อยแล้ว   ในการนี้ ผู้อำนวยการสถานศึกษาโรงเรียนวัดชัยพฤกษมาลา (นนทสิริราษฎร์บำเพ็ญ) ขอเน้นย้ำว่าบุคลากรของโรงเรียนวัดชัยพฤกษมาลา (นนทสิริราษฎร์บำเพ็ญ) ทุกคนมีความยินดีที่จะดูแลนักเรียนทุกคนอย่างทั่วถึงและเท่าเทียมกันโดยไม่มีการเลือกปฏิบัติ และจะพยายามพัฒนาแนวทาง/วิธีการสื่อสารตลอดจนการแลกเปลี่ยนเรียนรู้ร่วมกันระหว่างครูผู้สอนกับผู้ปกครอง เพื่อเสริมสร้างความเข้าใจและร่วมกันวางแผนในการพัฒนานักเรียนทุกคนต่อไป
ความเห็นของผู้แจ้ง: ขอบคุณสำหรับเจ้าหน้าที่ๆรับเรื่องน่ะค่ะรวดเร็ว ทันใจ ส่งตรงถึงผู้ร้องรวดเร็วมากๆค่ะ
พื้นที่: แขวงตลิ่งชัน เขตตลิ่งชัน กรุงเทพมหานคร